**Identitet i forandring**

**Forløbets formål**:

Undervisningsforløbet strækker sig over 5 lektioner af 60 minutters varighed. Hovedformålet med forløbet om ”Identitet i forandring” er, at eleverne får et indgående kendskab til de mekanismer som præger det enkelte individs socialisation og identitetsdannelse. Forløbet ”Identitet i forandring” er naturligt knyttet til det af fagets kernestof som omhandler *identitetsdannelse og socialisation*. Socialisationsprocessen vil blive introduceret, og eleverne vil arbejde med de elementer, der har afgørende betydning for at forstå, hvordan vi mennesker socialiseres. I den forbindelse introduceres til centrale begreber som *formelle og uformelle normer, sanktioner, rolle(er), sociale grupper, sociale struktur, position* osv. Desuden introduceres eleverne til *teorien om identitetsdannelse* dels ud fra identitetens 4 niveauer dels ud fra filosoffen og socialpsykologen George Herbert Meads teori om identitetens dannelse gennem imitation og rolleovertagelse. Begreberne og teorierne er det centrale kernestof igennem forløbet ”Identitet og forandring”, men de knyttes hele tiden til elevernes hverdag og levede liv. Ved at forankre ”kernestoffet” tæt på de sociale arenaer, som eleverne selv dagligt betræder, er det ambitionen, at eleverne hurtigere får forståelse og fornemmelse for noget af det komplicerede stof, de møder i arbejdet med sociologien. Desuden giver det mulighed for at styrke dels deres faglige argumentation dvs. at kunne skelne mellem forskellige argumenter, herunder hvad der er beskrivelse og vurdering dels formulere viden om faglige sammenhænge med anvendelse af de faglige begreber direkte på empirien. Ved at skabe nærhed og sammenhæng mellem kernestof og empiri, bliver det lettere for eleverne at identificere, hvornår de er fagligt funderet (dvs. anvender fagets begreber, metoder og teorier i analyser af det omkringliggende samfund) og lige så vigtigt, hvornår de ikke tydeliggør deres faglighed, fordi de fx kun taler om egne oplevelser, og hvad se selv mener eller føler.

**Faglige mål:**

* Eleven skal arbejde med at anvende og kombinere viden om sociologi til at redegøre for aktuelle samfundsmæssige problemer og løsninger herpå
* Eleven skal arbejde med, at kunne argumentere på et fagligt grundlag for egne synspunkter, indgå i en faglig dialog og diskutere en faglig problemstilling
* Eleven skal arbejde med at kunne skelne mellem forskellige typer argumenter og udsagn, herunder forskellen på beskrivelse og vurdering
* Eleven skal arbejde med at kunne tilegne sig og demonstrere viden om fagets identitet og metoder
* Eleven skal arbejde med at formulere samfundsfaglige spørgsmål, opsøge informationskanaler og anvende forskellige materiale-typer til at dokumentere faglige sammenhænge
* Eleven skal arbejde med at kunne formidle indholdet i enkle modeller
* Eleven skal formulere viden om faglige sammenhænge med anvendelse af faglige begreber
* Eleven skal arbejde med at formidle og analysere på fagets taksonomiske niveauer med anvendelse af fagets terminologi

**Kernestof:**

* Identitetsdannelse og socialisation
* Kvalitativ og kvantitativ metode

**Materiale:**

* Peter Brøndum & Thor Banke Hansen: **Luk Samfundet Op!** Columbus 2010, s.36-56
* ”Genopdagelse - Familien vender stærkt tilbage”, af Per Schultz Jørgensen, Politiken 3.3.2008 (artiklen kan hentes på [www.infomedia.dk](http://www.infomedia.dk) )
* ”Hvorfor fænger Facebook?”, af Malene Charlotte Larsen. Artiklen kan læses på <http://www.kommunikationsforum.dk/default.asp?articleid=12966>
* ”Teenagerens livline til verden”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk)
* ”Jeg kan godt blive lidt panisk, hvis jeg har glemt mobilen”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk)
* ”Jeg kan let komme op på 100 sms’er på en dag”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk)
* Samfundsstatistik 2010, Columbus 2010,
* <http://www.youtube.com/watch?v=i_oI4aZn47E&feature=related>
* <http://www.youtube.com/watch?v=QEren32-LPw&feature=related>
* <http://www.youtube.com/watch?v=LTvrRqPUMHE&feature=related>

1. lektion: **Socialisationsprocessen - Hvorfor er vi mennesker, som vi er? - I**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Lærergennemgang af dagens tjek-på-lektien-spørgsmål i klassen** **(20 min.)**   Elevernes input kombineres med Powerpointen. Powerpointen bruges i den forbindelse til at gentage elevernes besvarelser, således der er en fælles forståelse af de centrale begreber **socialisation** (primær, sekundær og dobbeltsocialisering), **normer** (formelle og uformelle), **sanktion** og **familien** (team-, patriarkalsk-, sociale akvarium og svingdørsfamilien).   1. **Parøvelse: Hvad mener din makker? (15 min.)**   Interview din sidemand. I skal formulere fire spørgsmål vedr. livet som ung og derefter interviewe hinanden på skift. Benyt HOW- TO DO boksen på s.38 når I laver interviewet. Der skal naturligvis tages et kort referat af, hvad makkeren fortæller.   1. **Fælles opsummering (10 min)**   Udvalgte elevpar fortæller om deres interviews, herunder hvad der er positivt og negativt ved at benytte sig af interviewet til at indhente oplysninger.   1. **Individuel øvelsesopgave (8 min)**: Undersøg din egen socialisationsproces  * Overvej hvordan du er blevet socialiseret. Brug det tomme skema om de tre forskellige socialisationsformer. Skemaet finder du i rubrikken kapitlets figurer * Overvej hvad der har størst betydning for din sociale adfærd i hverdagen? Er det de *formelle* eller *uformelle* normer? * Undersøg ved hjælp af figur 3.4 hvilken familie du selv tilhører. Skriv med få ord hvorfor du placerer dig og din familie i denne respektive familietype. | s.36-43 i bogen ”**Luk samfundet op!**”, af Peter Brøndum og Thor Banke Hansen, Columbus 2010 |

2. lektion: **Socialisation – Hvorfor er vi mennesker som vi er**? - **II**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Fælles øvelse - Undersøg jeres klasse! (6 min)** 2. Lav en lille undersøgelse i jeres klasse af, hvor mange der er skilsmissebørn. 3. Undersøg i klassen hvor mange forskellige familieformer der er. 4. **Gruppeøvelser (12 min)**: 5. Diskuter i en gruppe på 3 om det har betydning, at den sekundære socialisation har fået langt større indflydelse på barnets socialisation i dagens samfund. I skal i den forbindelse bruge tekstboks 3.2 s.41-42 omhandlende dobbeltsocialisation. 6. Diskuter i en gruppe på 3 på baggrund af artiklen ”Genopdagelse - Familien vender stærkt tilbage”, af Per Schultz Jørgensen, Politiken 3.3.2008 (artiklen kan hentes på [www.infomedia.dk](http://www.infomedia.dk) ) om Schultz Jørgensen fortsat har ret i sin hypotese om, at familien er ved at blive genopdaget i det danske samfund. For at kunne vurdere dette, kan I bl.a. bruge tabel 2.9 og figur 2.3 s.8 fra Samfundsstatistik 2010 som sammenligningsgrundlag. Diskuter, hvordan de mange skilsmisser i det senmoderne samfund kan forklares. 7. **Fællesopsamling på gruppeøvelser (6 min)** 8. **Gruppeøvelse**: **Fokusgruppeinterview - etape 1** **(30 min)** 9. Læreren inddeler klassen i et lige antal grupper på ca. 5-6 personer pr. gruppe. (godt hvis dette er gjort på forhånd) 10. Grupperne udarbejder et mindmap over, hvad der kendetegner unge i dag. 11. Grupperne udvælger det emne, som de finder mest interessant vedr. unge i dag og samtidig mest realistisk at undersøge i et fokusgruppeinterview. 12. Læreren godkender gruppernes emner og coacher grupperne – jf. pkt. 5 - i deres arbejde med at lave     1. En indledning der afgrænser emnet     2. Præcise, konkrete og udfordrende spørgsmål     3. En plan B, hvis emnet ikke er holdbart eller spørgsmålene er tilstrækkelige. 13. Grupperne udarbejder de spørgsmål til emnet, der skal være grundlag for en diskussion i ca.10 minutter i en gruppe af unge på 5-6 stk. 14. Grupperne udvælger en ordstyrer, en spørgsmålsstiller og 2-3 referenter. De varetager følgende opgaver under fokusgruppeinterviewet:     1. ***Ordstyreren***: holder øje med tiden (10 min.), laver talerlister og sørger for, at diskussionen ikke løber løbsk     2. ***Spørgsmålsstilleren***: Læser de introducerende spørgsmål op, og er klar med yderligere spørgsmål, hvis det er nødvendigt.     3. ***Referenterne***: Forsøger hver især at lave et fyldigt referat af interviewet. 15. Læreren sammensætter nu grupperne, så to efterfølgende fokusgruppeinterviews ikke omhandler det samme emner omkring unge. 16. **Første runde fokusgruppeinterview (10 min)** | ”Genopdagelse - Familien vender stærkt tilbage”, af Per Schultz Jørgensen, Politiken 3.3.2008 (artiklen kan hentes på [www.infomedia.dk](http://www.infomedia.dk) )  S.36-43 i bogen ”**Luk samfundet op!**”, af Peter Brøndum og Thor Banke Hansen, Columbus 2010 (dette er læst stof) |

3. lektion: **Identitet**

|  |  |
| --- | --- |
| **Dagsorden og arbejdsformer** | **Lektie og materialer** |
| 1. **Gruppeøvelse**: **Fokusgruppeinterview - etape II** **(30 min):**  * Anden runde af fokusgruppeinterviews. De grupper der sad sammen i sidste lektion, skifter nu roller, så den interviewede gruppe nu bliver den undersøgende gruppe og visa versa.**(10 min).** * Efter de to fokusgruppeinterview sætter gruppen sig sammen og kigger deres referater igennem og forbereder et kort oplæg til hele klassen. **(8 min.)** * En talsmand/kvinde fra hver gruppe kommer med en kort opsummering i hele klassen – hver gruppe har ca.1 minuts taletid. * Fælles diskussion af øvelsen herunder brugbarheden af fokusinterview. Læreren afrunder den to-delte interviewgruppeøvelse ved at knytte nogle kommentarer til den **kvalitative metode**. Powerpointen anvendes i den forbindelse (**10 min**.)  1. **Elevbesvarelser på 3 af dagens tjek-på-lektien spørgsmål sammen med læreren (10 min.) (PowerPointpræsentationen)**  * Hvad handler social kontrol om? (I den forbindelse skal du vide hvad figur 3.5 går ud på) * Hvad er en social rolle, og hvad vil det sige når der opstår rollekonflikt? * Hvad er en social struktur?  1. **Lærerstyret gennemgang af Identitetsbegrebets 4 niveauer (10 min) ved hjælp af PowerPointpræsentation** 2. Jeg—identitet 3. Personlig-identitet 4. Social-identitet 5. Kollektiv-identitet 6. **Introduktion til øvelsesopgaver som skal løses af eleven til næste lektion (5 min)**  * Noter ned hvordan du opfatter dig selv som person (personlig identitet)? * Overvej og forsøg at beskrive din egne identitetsniveauer. Eleven kan bruge figur 3.6 som redskab i sine beskrivelser * Vurder ***hvad der har størst betydning for***, hvordan du opfatter dig selv. Er det fx din egen personlige opfattelse, eller er det de sociale omgivelsers opfattelse af dig? Det er vigtigt, at du forholder dig til betydningen af venners (sociale omgivelser) accept og anerkendelse. Noter ned hvorfor du fx har valgt netop dit gymnasium/HF. | S.43-48 i bogen ”**Luk samfundet op!**”, af Peter Brøndum og Thor Banke Hansen, Columbus 2010 |

4. lektion: **Identitet og sociale grupper**

|  |  |
| --- | --- |
| **Dagsorden og arbejdsformer** | **Lektion og materialer** |
| 1. **Parøvelse (10 min)**:   Diskuter med din makker de svar, som I hver i sær har udarbejdet til de øvelsesopgaver, som er lektie til denne undervisningslektion.   1. **Fælles – opsamling på pararbejdet og elevbesvarelser af tjek-på-lektien-spørgsmål (15 min):**  * Hvad er en (social) gruppe? * Hvad handler branding om? * Hvad handler image om? * Hvad menes der med overskriften ”identitetskonstruktion i cyberspace”?  1. **Individuelle undersøgelsesopgaver (8 min.)**  * Hurtigskrivning - lav en liste over alle de sociale medier du kender * Undersøg hvor mange af dine venner som er online på sociale medier (sms, facebook, twitter osv.) lige nu? * Forsøg at angive hvor meget tid du bruger på sociale medier om dagen? * Udfyld skemaet (gå ind under kapitel 3 – figurer og brug den tomme skabelon, hvis overskrift er ”Branding og image identitet i forandring)  1. **Gruppeøvelse del 1.(opsamling først næste lektion), (25 min.): Før eleverne går i gang med diskussionerne og vurderingerne af dette, skal de nemlig læse de 3 korte artikler, der er linket til nedenfor. Desuden skal eleverne inddrage den artikel, som de har læst til denne lektion.**  * Diskuter hvordan du og de andre i din gruppe bruger jeres facebook-profil. Anvendes profilen fx som en platform til at *brande* en bestemt fortælling om jer selv, eller fungerer profilen i højere grad til *imagepleje*? **Tekstboks 3.6 s.50-51** skal inddrages i jeres diskussion. * Diskuter hvorfor sociale medier er blevet så integreret i unges hverdag og vurder, hvorvidt de sociale medier er positive eller negative elementer i unges identitetsarbejde. I må gerne inddrage egne erfaringer, men de må ikke stå alene i jeres argumentation. * ”Hvorfor fænger Facebook?”, af Malene Charlotte Larsen. Artiklen kan læses på <http://www.kommunikationsforum.dk/default.asp?articleid=12966> * ”Teenagerens livline til verden”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk) * ”Jeg kan godt blive lidt panisk, hvis jeg har glemt mobilen”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk) * ”Jeg kan let komme op på 100 sms’er på en dag”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk) | S. 48-52 i bogen  ”**Luk samfundet op!**”, af Peter Brøndum og Thor Banke Hansen, Columbus 2010  ”Hvorfor fænger Facebook?”Artikel af Malene Charlotte Larsen. Artiklen kan læses på <http://www.kommunikationsforum.dk/default.asp?articleid=12966>  ”Hvorfor fænger Facebook?”, af Malene Charlotte Larsen. Artiklen kan læses på <http://www.kommunikationsforum.dk/default.asp?articleid=12966>  ”Teenagerens livline til verden”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk)  ”Jeg kan godt blive lidt panisk, hvis jeg har glemt mobilen”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk)  ”Jeg kan let komme op på 100 sms’er på en dag”, af Trine Munk-Petersen, Berlingske Tidende d.28.7.2010, kan findes på [www.infomedia.dk](http://www.infomedia.dk) |

5.lektion: **Valg af identitet, imitation og rolleovertagelse**

|  |  |
| --- | --- |
| **Dagsorden og arbejdsformer** | **Lektion og materialer** |
| 1. **Lærerforedrag hvor også svar til tjek-på-lektien-spørgsmål præsenteres for eleverne** (brug Powerpointpræsentationen) (**20 min.**)  * Hvad menes der med begrebet rolleovertagelse? * Hvad ”handler den bestemte anden” og ”den generaliserede anden” om? * Hvad menes der med begrebet imitation, og hvordan kommer imitation til udtryk? * Hvordan kan vi forklare George H. Meads to centrale begreber I og Me? * Forklar figur 3.11 s.55  1. **Parøvelse (10 min.):**  * Hurtigskrivning - hvilke forskellige roller har du? Brug figur 3.9. * Forklar for din makker hvilke forskellige sociale roller du har, og hvordan disse roller bidrager til din identitetsdannelse. * Samtal med makkeren om I har oplevet jeres **I** – altså ”den spontane side af ens identitet” Eksemplificer over for hinanden hvordan dette **I** kom til udtryk? * Diskuter hvorfor det kan være vanskeligt at tilegne sig en bestemt social rolle, og hvorfor vi mennesker kan opføre os forskelligt, selvom vi kan have de samme sociale roller. * Diskuter de tre film om identitet, som du og makkeren har set på youtube, som en del af dagens lektie. Hvordan beskriver filmene identitet, herunder hvilke roller i filmen forbindes med identitet og identitetsdannelse.  1. **Fælles opsamling på pararbejdet (10 min)**   Det der skal prioriteres i denne meget korte opsamling er elevernes diskussion af filmene samt de individuelle rollevalg og deres betydning for identitetsdannelsen   1. **Multiplechoice test (15 min.)**   Eleverne får udleveret en multiplechoice-test med 8 spørgsmål omhandlende temater ”identitet i forandring. Testene afleveres og rettes efterfølgende af læren. | S.52-55 i bogen  ”**Luk samfundet op!**”, af Peter Brøndum og Thor Banke Hansen, Columbus 2010  Desuden skal eleverne se følgende tre kort film på [www.youtube.com](http://www.youtube.com) omhandlende identitet.   1. <http://www.youtube.com/watch?v=i_oI4aZn47E&feature=related> 2. <http://www.youtube.com/watch?v=QEren32-LPw&feature=related> 3. <http://www.youtube.com/watch?v=LTvrRqPUMHE&feature=related>   I nogle af filmene nævnes begrebet ***stereotyp*** – hvad, betyder dette begreb? (også en del af lektien) |

Alternativ 5.lektion: **Valg af identitet, imitation og rolleovertagelse**

|  |  |
| --- | --- |
| **Dagsorden og arbejdsformer** | **Lektie og materialer** |
| 1. **Lærerforedrag hvor også svar til tjek-på-lektien-spørgsmål præsenteres for eleverne** (brug Powerpointpræsentationen) (**15min.**)  * Hvad menes der med begrebet rolleovertagelse? * Hvad ”handler den bestemte anden” og ”den generaliserede anden” om? * Hvad menes der med begrebet imitation, og hvordan kommer imitation til udtryk? * Hvordan kan vi forklare George H. Meads to centrale begreber I og Me?   Forklar figur 3.11 s.55   1. **Gruppeøvelse: Identitetsfilm (45 min.)**   Det er rigtigt godt, hvis man vælger dette modul som afslutning på forløbet, at fortælle eleverne om det undervisningsgangen forinden. På den måde kan man igangsætte en tidligere refleksionsproces hos eleverne, og de vil forholde sig langt mere årvågent, når de ser de tre film fra youtube. Disse film kan nemlig virke som inspiration for elevernes egne produkter.  På dagen inddeles eleverne i grupper med 3 elever i hver (30 elever = 10 film). Grupperne udarbejder en disposition/manuskript til en film, der ikke må vare længere end 90 sekunder. Filmen skal handle om ”**unges** **identitet og identitetsdannelse”**. Filmene er konkrete faglige produkter og bliver evalueret og bedømt af læreren for dets faglige indhold og kreative udformning. Bedømmelseskriterierne for filmens udarbejdelse er følgende   * I løbet af de 90 sekunder som filmen varer skal det være tydeligt for tilskuerne, at der er tale om et fagligt produkt. Dvs. at den speek, det interview, den fortælling eller hvad eleverne nu finder på at bruge i filmen, *skal* indeholde en lang række af de ***faglige begreber,*** som eleverne har lært i undervisningen. * I løbet af de 90 sekunder skal der være en kortere forklaring af socialisationsprocessens betydning for det enkelte individs identitetsdannelse * I løbet af de 90 sekunder skal enten de 4 identitetsniveauer eller rolleovertagelsesteorien kort anvendes. * I løbet af de 90 sekunder skal tilskuerne kort sagt blive klogere på socialisation og identitetsdannelse.   Filmene gennemses af læren inden næste lektion, og der noteres en kort bedømmelse ned som grupperne får individuelt. Eleverne ser filmene forud for den næste undervisningsgang, som en del af lektien. Elever og lærer diskuterer kort de 10 film igennem i starten af den efterfølgende lektion og evaluerer kort på processen, filmprodukterne og forløbet om ”Identitet i forandring”.  Herefter påbegyndes undervisningsforløbet om ”**Samfund og individ**”. Hele kommenterings- og evalueringsproces bør ikke vare længere end 15 min. | S.52-55 i bogen  ”**Luk samfundet op!**”, af Peter Brøndum og Thor Banke Hansen, Columbus 2010  Desuden skal eleverne se følgende tre kort film på [www.youtube.com](http://www.youtube.com) omhandlende identitet.   1. <http://www.youtube.com/watch?v=i_oI4aZn47E&feature=related> 2. <http://www.youtube.com/watch?v=QEren32-LPw&feature=related> 3. <http://www.youtube.com/watch?v=LTvrRqPUMHE&feature=related>   I nogle af filmene nævnes begrebet ***stereotyp*** – hvad, betyder dette begreb? (også en del af lektien) |